Wokabaut i go long ples daun blg Tanhaim (Tannheimer Tal)
Tude Gertrud mitupela i go cross-country-skiing long Tannheimer Tal. Dispela ples daun i stap namel long ol naispela maunten long kantri Austria. I no longwe tumas long asples blg mipela; wankain olsem yu kalap long ka long Logaweng na draiv i go long Heldsbach.
Em kol tumas, -10 digri celsius. Olsem na mipela i putim planti klos na kamap olsem anian: Fopela T-shirt, fleece, saket, tripela trausis, kep, karamap blg han. Ski i gat spesol fiting blong holim su. Moabeta mi soim sampel piksa…
Long belo mipela i sindaun long wanpela restaurant na Gertrud i kaikai „Apfelstrudel“ – em wankain olsem apple pie mi bin wokim long Logaweng. Mi kaikau „Kaiserschmarrn“. Em pancake wantaim plaaaaanti suga. Ating ol lain blg PNG bai laikim! Ol i wokim long praipan na katim bipo long putim long plet. Dring i no bia, em loliwara blg Austria ol i kolim „Almdudler“. Belo kaikai pinis mipela i bin go bek long rot na skruim dispela naispela skiing trip. Oloman, God i wokim kreesin gut tru!
tpi_Latn tpi_Latn tpi_Latn tpi_Latn